X'jagħmlek agostinjan? Li ngħix ma' sħabi li bħali għażlu li jgħixu fuq il-passi ta' Kristu fuq still ta' ħajja li ipproponilna kemm S. Wistin u kemm il-Knisja. Flimkien nagħmlu ħilitna biex nitqaddsu u nqaddsu lil dawk kollha li l-Mulej ilaqqgħana magħhom. Il-Kariżma agostinjana fid-dinja tal-lum S. Wistin fir-Regola jitlobna biex ma "ngħidux li għandna xi ħaġa tagħna". Fid-dinja tal-lum dan ifisser li naqsmu ma' min u fejn min inkunu biex nimlew il-ġuħ tagħhom kemm dak spiritwali u kemm dak materjali, għax ilkoll kemm aħna aħwa fi Kristu. Min hu l-agostinjan għalik? L-Agostinjan huwa dak li għax huwa konvint li l-proġett tal-ħajja tiegħu hija l-vokazzjoni reliġjuża agostinjana, illum jinsab ferħan u realizzat fil-ħajja. Mid-diffikultajiet u l-problemi tal-ħajja, li ma jonqsu qatt, jipprova ta' kuljum jaqta' ftit ward. Santu Wistin ifformula dak il-ħsieb ta' xewqa li "l-qalb tagħna ma ssibx kwiet jekk ma tistrihx fik, O Alla". Gilbert Meilaender isostni li din il-frażi hija fiċ-ċentru tal-eżistenza tagħna. Ma huwiex ktieb fuq Santu Wistin jew it-tagħlim tiegħu fuq il-ħajja nisranija. Lill-qarrej jofri għadd ta' riflessjonijiet fuq l-għexien nisrani li huma uniċi għal Meilaender. Fil-ktieb tiegħu "The Way that leads there: Augustinian Reflections on the Christian Life" , huwa jieħu lil Wistin bħala "conversation partner", dik il-figura li magħha qed jitħaddet. Permezz ta' din il-konversazzjoni, l-awtur jespolora suġġetti li l-bnedmin ippruvaw jesploraw u jaraw tul is-sekli – ix-xewqa u l-obligu, l-politika, s-sess, meta jmutlek xi ħadd. Permezz ta' dan ir-raġunament ta' Meilaender, jsalva lil Wistin minn ħafna perċezzjonijiet li hemm fuq Wistin. Fl-istess ħin jidħol fi djalogu ma' C. S. Lewis, fost oħrajn, u wkoll mat-teologija morali, fejn tkun mqajjma diskussjoni interessanti fuq diversi temi. L-istampa tal-ħajja li toħroġ minn dawn il-paġni ma hix waħda kompluta, u turi wkoll l-inabilità li nipperfezzjonaw u ngħaqqdu l-ħajja morali tagħna. Dan kollu ma hux xi punt ta' qtiegħ ta' qalb, imma huwa aktar mod ta' kif inħarsu, ma' Wistin, lejn Alla bħala s-sors u l-oġett tal-akbar xewqa tagħna. Huwa ktieb interessanti għaliex jaħseb ma' Santu Witin u mhux jeżaminah. Ktieb ta' ħsieb, provokattiv, b'ħafna punti ta' riflessjoni u wkoll meditattiv. Il-missjoni li Ġesù ta lit-72 hija l-istess missjoni li rċieva Ġesù innifsu . U x'inhi din il-missjoni? tħabbar li s-saltna t'Alla hija fil-qrib u li tfejjaq il-morda. x'passi nistgħu nieħdu bħala evanġelizaturi? Ngħarfu l-ġuħ u l-għatx tal-qlub tal-bnedmin , dak li jirrikonoxxu u wkoll dawk moħbija (eżempju s-sens tal-ħajja, għaliex qegħdin hawn, jien min jien fil-verità?, x'jżommni ħaj? x'inhi l-imħabba vera? id-direzzjoni tal-ħajja, l-ispiritwalità, t-tfixxija għal Alla l-ħaj, t-tfixxija ta' dawn il-mistoqsijiet) B'mod metaforiku, li wieħed jivvjaġa ħafif , jiġifieri bi ftit attachments – ma jkunx hemm attachments eżempju ta' political correctness , jew ta' xi biża li wieħed ma jitkellimx quddiem ċertu sitwazzjonijiet. Li wieħed jagħmel dan kollu b'kunfidenza, li ġejja minn Alla u wkoll f'sens ta' komunità (bgħathom 2 by 2) , u għalhekk permezz ta' mentor, ħabib, jew komunità tista' tara possibiltajiet li kienu hemm, imma ma rajthomx. Li jsir dan kollu b'ħafna ferħ , (u mingħajr ma jinjora dak li Alla jixtieq jagħmel permezz tal-ħajja tiegħek)… u l-ferħ huwa li nkunu dixxipli tiegħu u ħbieb tiegħu. U li wieħed ikollu l-għala tat-tama ta' dan kollu (filwaqt li jkollu l-kuraġġ li jiskopri l-għan tal-ħajja tiegħu f'din l-istorja t'Alla) Ftakar meta int lħaqt lil ħaddieħor permezz tal-kliem jew tal-għemil, biex turihom li huma persuni, forsi b'kelma ta' kuraġġ jew ta' simpatija, jew billi tajthom daqqa t'id f'sitwazzjonijiet diffiċli. X'jagħmlek agostinjan? is-sejħa li nkun membru minn komunità reliġjuża u li flimkien ma' ħuti ngħix fil-preżenza ta' Alla. Inħoss il-bżonn ta' dan l-ambjent ta' flimkien biex ngħix il-ħajja tiegħi kkonsagrata u dik saċerdotali. Hawn ġew, fil-kunvent, għandi dan l-appoġġ biex ngħix is-sejħa li għamilli Alla 40 sena ilu. Il-Kariżma agostinjana fid-dinja tal-lum li turi lill kulħadd li minkejja tant sfidi li qegħdin inħabbtu wiċċna magħhom biex issaltan fost il-bnedmin il-għaqda ta' bejn kulħadd, aħna dan is-sinjal fid-dinja tal-lum: huwa possibli ngħixu flimkien magħqudin. Min hu l-agostinjan għalik? dik il-persuna b'qalbha miftuħa biex tingħata kemm tista' għal dak li jrid Alla minnha fil-persuni li tgħix u li tiltaqa' magħhom. Ktieb interessanti u b'ħarsa wkoll differenti lejn il-lajċi, u li jista' jkunu ta' ispirazzjoni għal Ġublew tal-Ħniena huwa l-ktieb ta' Joseph Carola, Ġiswita, li kiteb fuq Augustine of Hippo: The Role of the Laity in ecclesial Reconcilation. Huwa ktieb ippublikat fl-2005, wara li Carola ddefenda t-teżi dottorali tiegħu fl- Augustinianum fl-2001. Dan l-istudju, l-ewwel wieħed tat-tip tiegħu, juri kif Santu Wistin fehem il-lajċi nsara ukoll fil-qsim tal-qawwa li torbot u tħoll lill-midinbin (cf Mt 16,19) (bind and loose) . Carola jindirizza l-korrezzjoni fraterna bejn il-lajċi u wkoll li wieħed iħoll lil ħaddieħor permezz tat-talb, li wieħed jitlob għal midneb. Carola jeżamina t-teoloġija u l-viżżjoni pastorali ta' Wistin, f'din il-parteċipazzjoni tal-lajċi fir-rikonċiljazzjoni ekkleżjali. It-talb tal-lajċi maqgħud ma' dak tas-saċerdot huwa mezz effikaċi u veru għal konverżjoni u r-rikonċiljazzjoni. Lejn fejn sejra ħajti? Liema direzzjoni ħadet, qabdet, qiegħdha? Mistoqsija li ħafna persuna jistaqsu, għaliex ħafna drabi l-aktar affarijiet importanti fil-ħajja huma mitlufa fil-materjaliżmu u hedoniżmu. Naqraw stejjer ta' persuni li jfittxu li jagħtu lil ħajja tagħhom direzzjoni ġdida , għaliex ħafna affarijiet (fosthom il-ġid u l-popolarità) ħallewhom b'sens kbir ta' vojt fil-ħajja tagħhom. Huma d-deċiżjonijiet fundamentali li jagħtu direzzjoni lil ħajjitna . Fil-fatt fl-Evanġelju skont San Luqa, naraw li beda l-vjaġġ lejn Ġerusalemm b'deċiżjoni konxja u resoluta. L-istess fil-ħajja tagħna, ħajjitna hija magħġuna mid-deċiżjonijiet bażiċi – l-prioritajiet f'ħajjitna, l-attitudni tagħna bħala ċitadini…U nistaqsu lilna nfusna kemm aħna responsabli fid-deċiżjonijiet li nieħdu, u kemm inpoġġuhom fil-prattika? Deċiżjonijiet li nieħdu f'dan il-vjaġġ tal-ħajja Eżempju li nitkellmu quddiem l-inġustizzji fil-komunità tagħna Li naħfru weġgħa kbira Li niddedikaw lilna nfusna għal foqra Li ninżlu fil-fond tal-imħabba u l-ħniena infinita ta' Alla.